इन दालों की तासीर ठंडी, दिल रहे खुश; प्रेग्नेंसी में फायदेमंद, पाचन करे दुरुस्त
गर्मियों के मौसम में लोग खुद को गर्मी से बचाने और शरीर में ठंडक बनाए रखने के लिए कई उपाय करते हैं। आप कुछ दालों के सेवन से ऐसा कर सकते हैं।
गर्मियों का मौसम आते ही हमारे खानपान में बदलाव होने शुरू हो जाते हैं। इस मौसम में लोग खुद को गर्मी से बचाने और शरीर में ठंडक बनाए रखने के लिए कई उपाय करते हैं। ऐसे में अगर आप भी इस मौसम अपनी बॉडी में ठंडक बनाए रखना चाहते हैं तो अपनी डाइट में मूंग, मसूर, उड़द, चना दाल को शामिल कर सकते हैं। डायटीशियन स्वाति विश्नोई से जानते हैं गर्मी के मौसम में कौन सी दाल खाने के क्या फायदे होते हैं।
मूंग दाल के फायदे 
मूंग दाल में एंटीऑक्सीडेंट गुण पाए जाते हैं। इसके अलावा, मूंग की दाल में कुछ फ्लेवोनॉयड्स पाए जाते हैं, जो एंटीऑक्सीडेंट गुणों से भरपूर होते हैं। ये गुण ऑक्सीडेटिव स्ट्रेस को दूर करने में मदद कर सकते हैं। ऑक्सीडेटिव स्ट्रेस के कारण, डायबिटीज, हृदय रोग जैसी समस्याएं हो सकती है। मूंग की दाल के सूप में पाया जाने वाला एंटीऑक्सीडेंट गुण गर्मी के कारण होने वाले तनाव को भी दूर करने में कारगर हो सकता है। मूंग दाल के ये फायदे भी हैं-
किन लोगों को नहीं खानी चाहिए मूंग की दाल 
मूंग की दाल ज्यादा दिनों तक बहुत अधिक मात्रा में खाने से कुछ लोगों को नुकसान हो सकता है। किसी चीज को ज्यादा खाने से नुकसान होता है। मूंग की दाल में बहुत अधिक प्रोटीन होता है, इसलिए ज्यादा दिनों तक बहुत खाने से कुछ लोगों को नुकसान हो सकता है। जिन लोगों को गैस, ब्लोटिंग की समस्या है, अगर वो कच्ची मूंग की दाल को खाते हैं तो इससे गैस और ब्लोटिंग की समस्या बढ़ सकती है। जिन लोगों को यूरिक एसिड की समस्या है, उन्हें साबुत दाल खाने से नुकसान हो सकता है। वहीं यह पेट में परेशानी भी कर सकती है। इसके अलावा ज्यादा मूंग की दाल खाने से चक्कर, मतली और डायरिया का भी जोखिम बढ़ सकता है।
उड़द दाल के फायदे 
उड़द की दाल में भी कई सारे विटामिन्स, मिनरल्स और प्रोटीन पाए जाते हैं। साथ ही ठंडी तासीर होने की वजह से उड़द की दाल को गर्मी में खाने से शरीर में ठंडक बनी रहती है। इतना ही नहीं उड़द की दाल सूजन कम करने, बुखार जैसी समस्या में भी काफी कारगर है। इसके अलावा यह दाल पाचन और दिल की सेहत के लिए भी काफी फायदेमंद होती है।
उड़द दाल में उच्च मात्रा में डायटरी फाइबर होते हैं। जो पाचन को बेहतर करने में मदद करती है साथ ही टॉक्सिन्स को बाहर निकालने के लिए पेट की मांसपेशियों को एक्टिव करती हैं। ये शरीर में एनर्जी बढ़ाती है। काली उड़द दाल में जरूरी मिनरल और विटामिन होते हैं जैसे- मैग्नीशियम, पोटेशियम, आयरन और कैल्शियम। ये सभी पोषक तत्व हड्डियों में मिनरल डेन्सिटी को बढ़ाने में मदद करते हैं। ब्लड शुगर लेवल को कंट्रोल रखती है।
उड़द दाल के नुकसान 
उड़द की दाल का जरूरत से ज्यादा सेवन ब्लड में यूरिक एसिड की मात्रा को बढ़ाता है। नतीजतन, इससे किडनी में कैल्सीफिकेशन स्टोन के रिस्क को बढ़ा सकती है। इसके अलावा पित्त की पथरी या गाउट भी हो सकता है। कब्ज की समस्या भी हो सकती है। जिन लोगों को पहले से यह समस्या है, उन्हें इसका सेवन नहीं करना चाहिए।
इस लेख में आगे बढ़ने से पहले पोल के जरिए अपनी राय देते चलें….
चने की दाल खाने के फायदे 
आयरन, प्रोटीन, ऊर्जा और फोलेट से भरपूर चने की दाल भी ठंडी तासीर वाली होती है। इसे खाने से गर्मियों में शरीर में ठंडक बनी रहती है। इसका सेवन सिर्फ लौकी के साथ भी कर सकते हैं। साथ ही यह दाल खाने से पेट से जुड़ी कई समस्याएं भी दूर होती हैं। यह दाल ब्लड शुगर कंट्रोल करती है, पेट से जुड़ी समस्याओं जैसे गैस, कब्ज, डायरिया की परेशानी से राहत देती है और कैंसर के जोखिम को भी कम करती है। महिलाओं में हॉर्मोन्स को संतुलित रखती है।
मसूर की दाल खाने के फायदे
मसूर दाल न सिर्फ लोकप्रिय पौष्टिक भोजन है, बल्कि यह ऊर्जा का अच्छा स्रोत भी है। इसमें माइक्रो न्यूट्रिएंट्स पाए जाते हैं और साथ में प्रीबायोटिक कार्बोहाइड्रेट भी होते हैं। प्रीबायोटिक कार्बोहाइड्रेट और डाइटरी फाइबर से समृद्ध होते हैं, जिन्हें पचाना आसान होता है। मोटापा, कैंसर, हृदय रोग और मधुमेह जैसी गैर संक्रमित बीमारियों के जोखिम को कम कर सकते हैं।
मसूर दाल के प्रकार
मसूर की दाल तीन प्रकार की होती है।
साबुत काली मसूर-यह काले रंग की और आकार में सबसे बड़ी मसूर दाल होती है।
छिलका उतरी मसूर (मलका मसूर)- यह काली मसूर की दाल का छिलका उतार कर बनाई जाती है। यह दाल गुलाबी या लाल रंग की होती है।
दली हुई मसूर-मलका मसूर के दानों पर दबाव डालकर, उसके दो हिस्से कर लिए जाते हैं। यह दाल पकने में कम समय लेती है।
मसूर दाल के नुकसान
डिस्क्लेमर- लेख में दी गई सलाह और सुझाव सिर्फ सामान्य सूचना के उद्देश्य के लिए हैं और इन्हें एक्सपर्ट की सलाह रूप में नहीं लिया जाना चाहिए। कोई भी सवाल या परेशानी हो तो हमेशा अपने डॉक्टर से सलाह लें।